Vabalninko herbas

Vabalninko herbas – pagrindinis Vabalninko miesto ir Vabalninko seniūnijos (Biržų rajono savivaldybė) heraldinis atributas.

 Aprašas 

Mėlyname lauke auksinis auksinėmis svarstyklėmis linus sveriantis žmogus. Linų pundeliai sidabriniai, skydo papėdė auksinė.

 Simbolika 

Herbe vaizduojamas valstietis, sveriantis linus. Vaizdinių aiškinimą pateikia Biržų krašto muziejaus Vabalninko skyriaus muziejininkė Vida Skujienė.Vabalniniko skyrius. Birzumuziejus.lt (tikrinta 2025-08-27).Vabalninko muziejus pasipildė interaktyvia ekspozicija manokrastas.lt 2024-11-10 Sakoma, kad Vabalninko krašte žemės tinkamos tik linų auginimui (herbe – stilizuoti linai). Čia nuo seno gyveno paprasti ir darbštūs žemdirbiai, daugiausia augindavę linus. Nors kraštas ir neturi didelių turtų, bet vabalninkiečiai – ne tik darbštūs, bet ir teisingi. Šią savybę simbolizuoja svarstyklės. 

 Istorija 

1792 m. balandžio 26 d. ATR valdovas Stanislovas Augustas Poniatovskis Vabalninkui suteikė miesto teises ir patvirtino herbą.Apie Vabalninką. Puslapiai.lt (tikrinta 2025-08-27). Tai jis padarė privilegija Nr. 52.Vabalninko herbas privilegijoje. Archyvai.lt (tikrinta 2011-01-30).

Naująjį herbą 1997 m. kovo 8 d. dekretu Nr. 1234 patvirtino prezidentas Algirdas Brazauskas. Etalono autorius – Egils Skuja.

 Šaltiniai 

Herb
Kategorija:1997 m. patvirtinti Lietuvos gyvenviečių herbai
Kategorija:Biržų rajono savivaldybės gyvenviečių herbai
Kategorija:Lietuvos miestų herbai